கவ்வையின் தீர்ந்தார் வந்து வீழ்கின்றார் தம்மைக் காண, செவ்வையின் அவர் முன் சென்றான்; வீடணன் இதனைச் செய்தான்	1 வீடணன் பாசத்தால் தமையன்மேல் விழுந்து அரற்றுதல் 'போழ்ந்தென அரக்கன் செய்த புன் தொழில் பொறையிற்று ஆமால்; வாழ்ந்த நீ இவனுக்கு ஏற்ற வழிக் கடன் வகுத்தி' என்ன, தாழ்ந்தது ஓர் கருணைதன்னால், தலைமகன் அருள, தள்ளி வீழ்ந்தனன் அவன்மேல், வீழ்ந்த மலையின்மேல் மலை வீழ்ந்தென்ன	2 ஏவரும் உலகத்து எல்லா உயிர்களும் இரங்கி ஏங்க,